Cuneiform Tablet TC 1 24
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-lúm-ma a-na PUZUR₄.IŠTAR a-šùr-DUG ù la-li-a qí-bi-ma a-na PUZUR₄.IŠTAR qí-bi-ma 0.83333 ma-na KÙ.BABBAR ig-ru-šu ša lá-li-a ša ra-bi₄-ṣú-tí-šu ŠÀ.BA 0.33333 ma-na 5 GÍN KÙ.BABBAR il₅-qé ší-tí KÙ.BABBAR 0.33333 ma-na 5 GÍN KÙ.BABBAR a-wa-at-ni i-kà-ša-ad-ma i tù-wa-ri-šu KÙ.BABBAR i-lá-qé šu-ma té-er-tí e-tí-zi-ib-ma a-šar ša-ni-um i-ta-lá-ak KÙ.BABBAR ša il₅-qé-ú ú-ta-ar i-na ṭup-pí-šu ša ku-nu-ki-šu a-ni-a-tum lá-áp-ta 0.83333 ma-na 5 GÍN KÙ.BABBAR ig-ru-šu ša a-šùr-DUG ša ra-bi₄-ṣú-tí-šu KÙ.BABBAR ig-ri-šu ša-bu a-dí a-wa-tim i-kà-ša-ad-ma <big_gap> DUMU at-ta-a-a <big_gap> i-kà-ša-ad šu-ma té-er-tí e-tí-zi-ib-ma a-šar ša-ni-um i-ta-lá-ak KÙ.BABBAR ša il₅-qé-ú ú-ta-ar i-na ṭup-pì-šu ša ku-nu-ki-šu a-ni-a-tum lá-áp-ta 2 ma-na AN.NA ù <gap> ma-na ni-ga-li ga-mar-ku-nu ša iš-tù a-lim{ki} a-dí kà-ni-iš{ki} kà-ša-dí-šu-nu a-na qá-tí-šu-nu a-dí-in-šu-nu-tí-ma gám-mar-šu-nu ša ḫa-ra-nim ša-bu-ú mì-ma gám-ra-am ša ḫa-ra-nim lá e-ri-šu-kà a-pu-tum iḫ-da-ma ki-ma e-ru-bu-ni-ni ṭup-pè-e-a na-áš-pé-ra-tí-a ší-ta-me-a-ma ma-lá té-er-tí-a ší-bi₄-ku-nu ṭup-pí-ku-nu da-ni-na-ma a-wa-at-ku-nu ku-uš-da ki-ma i-na lá i-dim ep-ša-tí-ni-ma ša-ak-ša-tí-ni li-bi₄ da-ni-ša-ma im-ta-ra-aṣ ki-ma a-šùr-DUG ù lá-li-a e-ru-bu-ni-ni ša-ri-a-ma a-na KÙ.BABBAR ša ú-sà-nim 10 ma-na KÙ.BABBAR ù 1 ma-na KÙ.BABBAR a-ḫa-ma ša a be-a-lim a-dí-nu-šu-ni iḫ-da-ma KÙ.BABBAR ú-sà-nam ša-áš-qí-lá-šu-ma KÙ.BABBAR li-qé-a ú-sà-nam a-na a-wa-tim tù-ša-sà-ḫa-ni-šu a-na-lí a-na-kam i-na pá-ni-a e-bu-ut-ma ú ṭup-pá-am ša a-lim{ki} a-na ta-ú-ri-šu al-qé-ma KÙ.BABBAR 0.5 ma-na ig-ri ší-ip-re-e ag-mur-ma ší-ip-ru ik-šu-du-šu-ma šu-ut i-na pá-ni-ma ši-ip-re e-ta-ba-at-ma a-mì-ša-am i-tal-kam a-pu-tum iḫ-da-ma a-na-lí ṣa-áb-ta-ma ša li-bi₄-šu lu ša be-ú-lá-tí-ṣú lu gám-ri ša a-na ta-ú-ri-šu <gap>-bu-ší-<gap>-<gap> ša-áš-qí-lá lá ta-ga-mì-lá-šu a-šu-mì a-wa-tim ša a-šùr-UTU-ši DUMU qá-a-tim <gap> ma-na a-dí-šu-ma i-la-ak-ma i-ma a-lim{ki} 2 ma-na KÙ.GI iš-ti-šu i-lá-pá-ta-ni-ma ù a-šùr-UTU-ši i-tù-ra-ma 1.5 ma-na KÙ.BABBAR ú-ra-da-šu-um ša 2 ma-na KÙ.GI ṭup-pu-šu iḫ-ri-im-ma a-ma-kam i-ba-ší ù šu-ut ša 2.5 ma-na KÙ.BABBAR